**ŠIAULIŲ DIDŽDVARIO GIMNAZIJOS**

**DIREKTORIAUS VITALIO BALSEVIČIAUS**

**2023 METŲ VEIKLOS ATASKAITA**

2024-01-31 Nr. \_\_\_\_\_\_\_\_

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Šiaulių Didždvario gimnazijos 2023 m. Strateginio ir metinio veiklos planų įgyvendinimo kryptys ir svariausi rezultatai bei rodikliai.1. **Telkiant mokyklos bendruomenę, organizuoti kokybišką visuminį ugdymą.**

 Vienas iš svarbiausių gimnazijos prioritetų, įgyvendinant strateginio ir metinio veiklos planus, yra mokinių mokymo(si) pasiekimų gerinimas. Prioritetas įgyvendintas sėkmingai: 2022–2023 m. m. 99 proc. gimnazijos mokinių pažangūs, 83 proc. mokinių padarė pažangą, mokymosi pasiekimų įvertinimų vidurkis – 8,2, 53,14 proc. mokinių mokymosi metiniai pasiekimai įvertinti aukštesniuoju lygiu.  2023 m. valstybinių brandos (toliau – VBE), Tarptautinio bakalaureato diplomo programos (toliau – TB DP) egzaminų ir pagrindinio ugdymo pasiekimų patikrinimo (toliau – PUPP) rezultatai rodo, kad pasiteisino mokiniams teikta pedagogų pagalba (skirtos mokymosi konsultacijos, konsultacijų savaitė abiturientams „Egzaminai be streso“, organizuoti diagnostiniai testai I kl., bandomieji egzaminai IV kl., TB2 kl.). Mokinių kompetencijos yra pakankamai geros: pagal 2023 m. rezultatų reitingą gimnazija šalyje – devinta (2022 m. buvo dvidešimt penkta); 2023 m. VBE rezultatų vidurkis – 53,14 balo, visų egzaminų (išskyrus lietuvių kalbos ir literatūros ir informacinių technologijų) rezultatų vidurkis aukštesnis nei šalies (pavyzdžiui, gimnazijos abiturientų matematikos vidurkis – 42,04, šalies – 23,92; anglų k. – 71,3, šalies – 61,7; biologijos – 68,1, šalies – 49,5; chemijos – 77,08, šalies – 50,0). 18,2 proc. mokinių darbų įvertinti 86–100 balų (3 anglų k. VBE darbai įvertinti šimtukais). Gimnazija patenka į šalies 60-uką, kuri geriausiai išmoko matematikos, biologijos, fizikos, geografijos ir chemijos (chemijos VBE rezultatas Lietuvoje penktas). Iš dviejų mieste rengtų brandos darbų abu rengė didždvariečiai: vienas darbas įvertintas 10, kitas – 9. TB DP egzaminų rezultatai labai geri: 17 egzaminų darbų įvertinti aukščiausiu balu – 7 (gautas HL 7 prilygsta VBE 100): 10 anglų kalbos darbų įvertinti septynetais, 7 mokinių išplėstinė esė įvertinta aukščiausiu A įvertinimu (iš anglų, lietuvių kalbos ir literatūros, psichologijos, žinojimo teorijos). Gimnazijos balų vidurkis – 31 (praėjusiais mokslo metais buvo 29, šiais mokslo metais šiaurės pusrutulio mokyklų balų vidurkis – 30,24), pažymių vidurkis – 4,95 (praėjusiais mokslo metais buvo 4,7, šiais mokslo metais šiaurės pusrutulio mokyklų – 4,83). Lietuvių kalbos ir literatūros PUPP įvertinimų vidurkis – 7,2 balai (miesto įvertinimų vidurkis – 6,69), surinktų taškų vidurkis – 51,8 taškai (šalies vidurkis – 46,5 taškai); matematikos PUPP įvertinimų vidurkis – 6,9 balai (miesto įvertinimų vidurkis – 5,31), taškų vidurkis – 28,7 taškai (šalies vidurkis – 21,9 taškai).  Pasitvirtino mokymo(si) strategijų taikymas ugdant gabiuosius mokinius: miesto dalykinėse olimpiadose dalyvavę gimnazijos mokiniai pelnė 29 prizines vietas, 24,4 proc. mokinių tapo olimpiadų, konkursų, parodų ir varžybų nugalėtojais. 2023 m. gimnazija pagal laimėjimų skaičių verslumo ir finansinio raštingumo konkursuose Lietuvoje tapo aštunta, Šiauliuose – vienintelė. Gerinant pasiekimus ir užtikrinant ugdymosi pažangą, gimnazija, laikydamasi susitarimų, sistemingai teikė pagalbą – panaudotos visos valandos, skirtos mokinio ugdymo poreikiams tenkinti ir mokymosi pagalbai teikti: savalaikei, veiksmingai pagalbai, personalizuotam mokymui I–II kl. per vieną lietuvių k., matematikos, biologijos pamoką mokiniai mokėsi grupėse, sudarytose pagal mokinių gebėjimus; rinkosi lietuvių k., anglų k., matematikos modulius, pasirenkamuosius dalykus; III–IV kl. mokiniai – dalykų modulius, pasirenkamuosius dalykus, kai kuriems mokomiesiems dalykams buvo padidintas pamokų per savaitę skaičius; pagal Pedagoginės pagalbos tvarkaraštį 33 mokytojai mokiniams pagal jų poreikį teikė trumpalaikes konsultacijas kontaktiniu ir/ar nuotoliniu būdu; mokiniams, kurių NMPP ir PUPP rezultatai nesiekė slenkstinio lygio, 2023–2024 m. m. buvo organizuotos ilgalaikės (20 val.) konsultacijos (dviem I kl. mokiniams matematikos konsultacijos, penkiems III kl. mokiniams – matematikos, vienam – lietuvių k.); visi abiturientai, pasibaigus mokslo metams, turėjo galimybę tinkamai pasiruošti egzaminams, lankyti konsultacijas; 77 proc. mokytojų dirbo su gabiaisiais mokiniais. Mokinių kompetencijos ugdomos ne tik formaliajame, bet ir neformaliajame ugdyme: 63,07 proc. gimnazijos mokinių dalyvavo neformaliojo švietimo veiklose mieste ir 74,04 proc. lankė būrelius gimnazijoje (tautinių šokių kolektyvą „Šėltinis“, Sporto klubą, Muzikos studiją, Debatų klubą, Radijo klubą ir kt.).  Didelis dėmesys 2023 m. buvo skirtas atnaujinto ugdymo turinio įgyvendinimui: įgyvendinta ilgalaikė kvalifikacijos tobulinimo programa „Atnaujinto ugdymo turinio įgyvendinimas gimnazijoje“, nuosekliai vykdomas Šiaulių Didždvario gimnazijos atnaujinto ugdymo turinio įgyvendinimo veiksmų ir priemonių planas, pedagogams sudarytos sąlygos dalyvauti UTA seminaruose, mokymuose.  Gimnazija kryptingai įgyvendino ugdymo karjerai kompetencijas: visi I–IV kl. mokiniai pasirengė ugdymo karjeros planus; visi I kl. mokiniai pasirinko siūlomą pasirenkamąjį dalyką „Asmeninės karjeros projektavimas“, visi II kl. mokiniai – pasirenkamąjį dalyką ,,Ugdymas karjerai“; visi II kl. mokiniai parengė ir pristatė savo interesus atskleidžiantį Asmeninį projektą; I–II kl. mokinių grupė dalyvavo tarptautinėje saviugdos programoje DofE; nuosekliai įgyvendintas SKU modelis; 75 proc. mokinių dalyvavo edukacinėse išvykose į šalies aukštąsias mokyklas, susitiko su aukštųjų mokyklų atstovais; buvo organizuoti 38 patyriminiai vizitai į miesto įstaigas ir įmones. 1. **Kurti modernią, inovatyvią mokymosi aplinką bendradarbiaujant su socialiniais partneriais.**

 Bendradarbiaujant su TB organizacija, Šiaulių miesto savivaldybe, pradėta ruoštis TB pagrindinio ugdymo programos įgyvendinimui. Bendradarbiaujant su Šiaulių miesto savivaldybe, pradėtas gimnazijos naujojo pastato remontas. Gimnazijoje puoselėjama STEAM mokslams palanki kultūra: gimnazija yra respublikinio mokslo festivalio ,,Erdvėlaivis žemė“ partnerė, STEAM mokyklų tinklo narė, sistemingai dalyvauja „Europos tyrėjų nakties“, Šiaulių STEAM centro, Šiaulių techninės kūrybos centro praktinėse veiklose. Gimnazijos mokiniai sėkmingai dalyvavo Lietuvos mokinių jaunųjų tyrėjų konkurse „Idėjų mugė“. Gimnazija, siekdama nuosekliai įgyvendinti STEAM, parengė ir įgyvendino visas 2023 m. STEM-STEAM-STREAM ugdymo plane numatytas veiklas. I–II gamtamokslinių klasių mokiniai mokėsi VGTU nuotolinėje ugdymo platformoje „Ateities inžinerija“, I kl. mokiniai dalyvavo projekte „STEAM atradimų diena“, STREAM projekte „Kuriame istorijas“. STEAM renginiuose dalyvavo 82 proc. gimnazijos mokinių. Tradiciškai kovo mėn. gimnazijos mokiniams buvo organizuotas renginys ,,STEAM pamokų mozaika: tiksliųjų ir gamtos mokslų savaitės“. Skatinant mokinius domėtis gamtos mokslais, gimnazija 2023 m. įgyvendino dvi miesto finansuojamas STEAM programas ,,STEAM JUNIOR 2023 Didždvaryje“ (skirta 1–4 kl. mokiniams) ir ,,STEAM Didždvaryje 2023“ (skirta 5–12 kl. mokiniams). Organizuota 200 renginių, dalyvavo 467 1–12 kl. miesto pradinių, progimnazijų ir gimnazijų mokiniai. Bendradarbiaujant su mokslo festivaliu ,,Erdvėlaivis žemė“, vesti edukaciniai užsiėmimai gimnazijos, miesto, rajonų mokiniams (organizuota 11 renginių, dalyvavo 368 mokiniai). Miesto 8 kl. mokiniams organizuota chemijos olimpiada.  Gimnazijoje vykstanti STEAM veikla sistemingai skelbiama tarptautiniame portale STEM School Label. Būdama Lietuvos STEM mokyklų tinklo nare, 2023 m. lapkričio mėn. savo dvejų metų veiklą įsivertino tarptautiniame STEM ženklo portale STEM School Label – prieš dvejus metus suteiktas Kompetetingos STEM mokyklos ženklas pakeistas į Patyrusios STEM mokyklos ženklą. Taip akcentuotas pažangus požiūris į gimnazijoje diegiamą STEM strategiją. Gimnazija, bendradarbiaudama su miesto, šalies mokyklomis, Panevėžio švietimo centru, sėkmingai organizavo respublikinę Tėvo Jurgio Ambrozijaus (Ambraziejaus) Pabrėžos vardo mokslininkų, dvasininkų, mokytojų ir mokinių konferenciją „Žmogaus ekologija“, kurioje mokytojai ne tik moderavo sekcijų darbą, bet ir pristatė savo patirtį. Palaikomi tikslingi santykiai su tarptautiniais socialiniais partneriais: vykdomi Erasmus+ programos strateginių partnerysčių projektai: „DAta Literacy competences For Young students towards STEAM education“, „Towards EduActive Teaching and Career Guidance“, „ICSE Academy – European collaboration and mobility in professional development of pre- and in-service STEM teachers“, „Treading My Own Path – Less Waste, Less Stuff, Sustainable“, mokyklų partnerysčių projektus: „Transdigital Education – Developing Key Competences through Holistic Learning and Teaching in the Digital Age“, „Modern Education in Science for Industry 4.0 (MESI 4.0)“, „We care – Mental Health in European Youth Work“, jaunimo mainų projektą „Treading My Own Path – less waste, less stuff, sustainable living“, Europos solidarumo korpuso programos projektas 2021-1-LT02-ESC51-VTJ-000037459. Gimnazija pagal projektus 2021-2-LT02-ESC51-VTJ-000044912 ir 2022-1-LT02-ESC51-VTJ-000068127 koordinavo Europos solidarumo korpuso programos veiklas, kuriose savanorystę atliko 14 tarptautinių savanorių Šiaulių Didždvario gimnazijos Radijo klube, Šiaulių „Dermės“ mokykloje, Šiaulių techninės kūrybos centre, Joniškio A. Raudonikio Meno mokyklos atvirame jaunimo centre, Šiaulių r. Dubysos aukštupio mokykloje (Bubiuose, Aukštelkėje ir Kurtuvėnuose), Šiaulių r. Kužių gimnazijoje, Panevėžio lopšelyje-darželyje „Vaivorykštė“.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti mokinių mokymosi pasiekimus ir užtikrinti pažangą.(veiklos sritis – asmenybės ūgtis) | 1.1.1. Mokinių PUPP, VBE ir TBDP egzaminų rezultatai pagerėja. | 1.1.1.1. PUPP šalies vidurkį pasiekusių mokinių dalis yra ne mažesnė nei: lietuvių k. ir literatūros – 79,7 proc., matematikos – 66,4 proc.1.1.1.2. Lietuvių k. ir literatūros PUPP pažymių vidurkis yra ne mažesnis nei 7,5, matematikos – 5,5.1.1.1.3. Tris ir daugiau VBE išlaikiusių abiturientų dalis yra ne mažesnė nei 100 proc.1.1.1.4. Lietuvių k. ir literatūros VBE įvertinimų vidurkis ne mažesnis nei – 59,3, matematikos – 31,7, IT – 40. 1.1.1.5. Visų VBE įvertinimų vidurkis – ne mažesnis nei 61,5, VBE darbų įvertinta nuo 86 iki 100 – ne mažiau kaip 18,8 proc.1.1.1.6. STEM mokslų egzaminus pasirinkusių mokinių dalis yra ne mažesnė nei: chemijos – 11,4 proc., IT – 11,4 proc., fizikos – 11,4 proc. 1.1.1.7. TB DP egzaminų balų suma yra ne mažesnė nei 30, egzaminų pažymių vidurkis – ne mažesnis nei 4,9. | 1.1.1.1.1. PUPP šalies vidurkį pasiekusių mokinių dalis: lietuvių k. ir literatūros – 72 proc., matematikos – 80,8 proc. mokinių. 1.1.1.1.2. PUPP lietuvių k. ir literatūros pagrindinį mokymosi pasiekimų lygį (įvertinti 6–10 balų) pasiekė 89,6 proc. mokinių (miesto savivaldybės siektinas rodiklis – 71 proc.), matematikos – 80,8 proc. mokinių (miesto savivaldybės siektinas rodiklis – 27,84 proc.).1.1.1.2.1. Lietuvių k. ir literatūros PUPP pažymių vidurkis – 7,22 balai (miesto įvertinimų vidurkis – 6,69), matematikos – 6,92 balai (miesto įvertinimų vidurkis – 5,31).1.1.1.3.1.Tris ir daugiau VBE išlaikė 92,4 proc. abiturientų (miesto savivaldybės siektinas rodiklis – 73 proc.).1.1.1.4.1. Lietuvių k. ir literatūros VBE įvertinimų vidurkis – 52,26, matematikos – 42,04, IT – 32,4. 1.1.1.5.1. Visų VBE įvertinimų vidurkis – 55, nuo 86 iki 100 įvertinta 18,2 proc. VBE darbų: lietuvių k. 14 proc., matematika 8 proc., anglų k. 38 proc., biologija 23 proc., fizika 20 proc., IT 13 proc., istorija 4 proc., chemija 54 proc., geografija 13 proc., rusų k. 50 proc.1.1.1.6.1. STEM mokslų egzaminus pasirinko: chemijos – 11,5 proc., IT – 24,4 proc., fizikos – 14,5 proc. mokinių.1.1.1.7.1. TB DP egzaminų balų suma – 31, egzaminų pažymių vidurkis – 4,95. |
| 1.1.2. Teikiant sistemingą švietimo pagalbą, mokinių ugdymosi pažanga stabili. | 1.1.2.1. Ne mažiau kaip 85 proc. mokinių padarė mokymosi pažangą.1.1.2.2. 100 proc. panaudotos mokinio pagalbai ir poreikiams tenkinti, darbui su gabiais ir mokymosi sunkumų turinčiais mokiniais valandos. | 1.1.2.1.1. 83 proc. mokinių padarė mokymosi pažangą.1.1.2.2.1. 100 proc. panaudotos mokinio pagalbai ir poreikiams tenkinti, darbui su gabiais ir mokymosi sunkumų turinčiais mokiniais valandos. |
| 1.2. Diegti atnaujintą ugdymo turinį (UTA). (veiklos sritis – ugdymas(is)) | 1.2.1. Sėkmingai įdiegtas atnaujintas ugdymo turinys I ir III kl. ir pasirengta UTA diegimui II ir IV kl. | 1.2.1.1. Įgyvendinta ilgalaikė kvalifikacijos tobulinimo programa „Atnaujinto ugdymo turinio įgyvendinimas gimnazijoje“.1.2.1.2. Įgyvendintos visos UTA plano 2023 m. veiklos.1.2.1.3. Vykdyta sisteminga UTA diegimo stebėsena I ir III kl. 1.2.1.4. Inicijuota ir organizuota mokytojų gerosios patirties dalijimosi „Kolega kolegai“ metodinė konferencija. | 1.2.1.1.1. Įgyvendinta ilgalaikė kvalifikacijos tobulinimo programa „Atnaujinto ugdymo turinio įgyvendinimas gimnazijoje“: 2023 m. sausio 5 d. vyko kvalifikacijos tobulinimo seminaras „Kompetencijomis grįstas mokymasis“; 2023 m. birželio 15 d. – edukacinė išvyka „Ugdymo turinio kaitos aktualijos: komandinio darbo veiklos efektyvinimas“; 2023 m. rugpjūčio 31 d. – kvalifikacijos tobulinimo seminaras ,,Vizualinio mąstymo strategija – kūrybiškas būdas įgyvendinti UTA";2023 m. spalio 5 d. – edukacinė išvyka ,,Gimnazijos bendruomenės narių socialinių emocinių kompetencijų stiprinimas”;2023 m. gruodžio 27 d. – kvalifikacijos tobulinimo seminaras „Mokymasis įtraukioje mokykloje“.1.2.1.2.1. Įgyvendintos visos UTA plano 2023 m. veiklos, pavyzdžiui: 95 proc. mokytojų dalyvavo UTA seminaruose, mokymuose, konsultacijose; 2023 m. sausio 2 d. mokytojų diskusijoje ,,UTA: atnaujintų dalykų programų ypatumai“ savo patirtį pristatė penki mokytojai;15 proc. mokytojų vedė atviras, integruotas pamokas; 30 proc. mokytojų pamokas vedė pamokas kitose edukacinėse erdvėse. 1.2.1.3.1. 2023 m. birželio mėn., vykdant mokytojų veiklos įsivertinimą, su mokytojais, dirbsiančiais I ir III kl., aptartos UTA mokymo strategijos;1.2.1.3.2. Stebėtos ir analizuotos 85 proc. mokytojų, dirbančių I, III kl., pamokos. Suteikta metodinė pagalba.1.2.1.4.1. 2023 m. gruodžio 29 d. inicijuota ir organizuota mokytojų gerosios patirties dalijimosi metodinė konferencija „Kolega kolegai: mokomės iš geriausiųjų“ ( 5 mokytojai pristatė patirtį). |
| 1.3. Stiprinant gabių mokinių ugdymą, pasirengti TB pagrindinio ugdymo programos įgyvendinimui.(veiklos sritis – ugdymas(is)) | 1.3.1. Pasirengta įgyvendinti TB pagrindinio ugdymo programą. | 1.3.1.1. Pateikta paraiška TB organizacijai dėl MYP diegimo.1.3.1.2. Inicijuotas ir organizuotas Mokytojų tarybos posėdis „MYP – visuminio ugdymo galimybė“.1.3.1.3. Inicijuota ir organizuota nuotolinė diskusija su gimnazijomis, įgyvendinančios MYP. | 1.3.1.1.1. 2023 m. lapkričio 20 d. TB organizacijai pateikta paraiška dėl TB pagrindinio ugdymo programos diegimo.1.3.1.1.2. TB organizacija skyrė konsultantą, su kuriuo gruodžio 8 d. įvyko pirmasis nuotolinis susitikimas, priimti susitarimai dėl tolimesnių veiksmų.1.3.1.2.1. 2023 m. sausio 4 d. inicijuotas ir organizuotas mokytojų tarybos posėdis „MYP principų ir ugdomų savybių įgyvendinimas parengiamosiose TB I–II klasėse“.1.3.1.3.1. 2023 m. balandžio 14 d. organizuota respublikinė konferencija „Tarptautinio bakalaureato programų įgyvendinimo patirtys, galimybės, iššūkiai Lietuvoje“. Patirtį pristatė visi TB dirbantys mokytojai.1.3.1.3.2. Nuotolinės diskusijos su gimnazijomis, įgyvendinančios MYP, nukeltos į 2024 m., kai bus pradėtas šios programos pilotavimas. |
| 1.4. Siekiant švietimo kokybės, užtikrinti pedagogų ir vadovų profesinių ir bendrųjų kompetencijų tobulėjimą. (veiklos sritis – lyderystė ir vadyba) | 1.4.1. Pagerėja pedagogų ir vadovų profesinės ir bendrosios kompetencijos. | 1.4.1.1. Tobulinant pedagogų profesines ir bendrąsias kompetencijas, 100 proc. panaudotos kvalifikacijos tobulinimui skirtos lėšos.1.4.1.2. Aukštesnei kvalifikacinei kategorijai atestuoti ne mažiau kaip 3 pedagogai.1.4.1.3. Inicijuotas dalyvavimas ir suburta gimnazijos mokytojų komanda įgyvendinti Vilniaus universiteto Erasmus+ projektą „European collaboration and mobility in professional development of pre- and in-service STEM teachers“.1.4.1.4. Organizuoti ne mažiau kaip 6 renginiai, kuriuose gimnazijos pedagogai pristato savo patirtį gimnazijos, miesto ir šalies pedagogams. | 1.4.1.1.1. Kvalifikacijos tobulinimui panaudota 100 proc. skirtų lėšų.1.4.1.2.1. Pagal ŠVIS duomenis gimnazijoje dirba 3 mokytojai, 13 vyr. mokytojų, 28 mokytojai metodininkai ir 8 mokytojai ekspertai. Dabar šie skaičiai keičiasi: aukštesnei kvalifikacinei kategorijai atestuoti 3 pedagogai: patvirtinta matematikos mokytojo eksperto, prancūzų k. mokytojo eksperto, istorijos vyr. mokytojo kvalifikacinės kategorijos.1.4.1.3.1. Dalyvauta Vilniaus universiteto Erasmus+ projekto „European collaboration and mobility in professional development of pre- and in-service STEM teachers“ veiklose: 2023 m. gegužės 17 d. pasirašyta bendradarbiavimo sutartis su VU;suburta septynių gimnazijos matematikos ir gamtos mokslų mokytojų komanda (dir. įs. 2023 m. gegužės 10 d. Nr. V-40);2023 m. rugsėjo – gruodžio mėn. dalyvauta mokymuose, VU parengtoje apklausoje.1.4.1.4.1. Gimnazijos mokytojai nuolat skatinami dalintis savo patirtimi, pavyzdžiui: organizuota gimnazijos metodinė konferencija, mokytojų diskusija – savo patirtį pristatė 10 pedagogų; matematikos mokytoja A. Venclovienė gimnazijos matematikams vedė mokymus apie matematikos UTA ypatumus (2023 m. I ketv.); anglų k. mokytoja A. Chvostova vedė gimnazijos pedagogams seminarą apie anglų k. UTA (pristatė vizualinio mąstymo strategiją) ypatumus (2023 m. III ketv.); lietuvių k. mokytoja J. Valančienė mokytojų tarybos posėdyje pristatė lietuvių k. ir literatūros UTA ypatumus (2023 m. II ketv.); prancūzų k. mokytoja J. Šimkuvienė vedė respublikinį kvalifikacijos tobulinimo seminarus „Pozityvioji pedagogika. Mokyti naudojant penkis pojūčius“ (2023 m. I ketv.) |

 **2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

 **3. Veiklos, kurios nebuvo planuotos ir nustatytos, bet įvykdytos**

 (pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Ugdymo proceso užtikrinimas vykdant gimnazijos naujojo pastato remontą. | 3.1.1. Gavus informaciją dėl gimnazijos naujojo pastato remonto, buvo susitikta su Šiaulių Valstybinės kolegijos vadovais dėl patalpų nuomos. Kadangi kolegijos sąlygos netenkino, kreiptasi į VU ŠA vadovus ir miesto savivaldybę. 2023 m. spalio 17 d. buvo pateiktas prašymas Šiaulių m. savivaldybės administracijai dėl patalpų nuomos. Savivaldybei tarpininkaujant, sudaryta patalpų nuomos sutartis su VU.3.1.2. Organizuotas dalies pedagogų perkėlimas į VU nuomojamas patalpas (nuvežti baldai, pajungtos multimedijos, mokiniams įrengta rūbinė, mokytojams – mokytojų kambarys, priimta nauja darbuotoja – budėtoja). |
| 3.2. Pasirengimas įgyvendinti TB pagrindinio ugdymo programą. | 3.2.1. Inicijuotas mokytojų, nuo 2024 m. rugsėjo 1 d. pilotuojančių TB pagrindinio ugdymo programą naujai suformuotojoje I kl., ir gimnazijos MYP koordinatoriaus individualūs susitikimai, priimti susitarimai dėl būsimų veiklų. 3.2.2. Suburta darbo grupė dokumentams parengti. |

 **4. Pakoreguotos praėjusių metų veiklos užduotys (jei tokių buvo) ir rezultatai**

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

 **5. Gebėjimų atlikti pareigybės aprašyme nustatytas funkcijas vertinimas**

 (pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4🗹 |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4🗹 |
| 5.3. Lyderystės ir vadovavimo efektyvumas | 1□ 2□ 3🗹 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4🗹 |
| 5.5. Bendras įvertinimas (pažymimas vidurkis) | 1□ 2□ 3□ 4🗹 |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

 **6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai 🗹 |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

 **7. Kompetencijos, kurias norėtų tobulinti**

|  |
| --- |
| 7.1. Vadovavimo žmonėms kompetenciją (kitų veiklos stebėjimas ir grįžtamojo ryšio teikimas). |
| 7.2. Vadovavimo ugdymuisi ir mokymuisi kompetenciją (ugdymo proceso stebėsenos organizavimas). |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

 **8. Kitų metų užduotys**

 (nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Įgyvendinant įtraukiojo ugdymo principus, gerinti mokinių pasiekimus ir užtikrinti asmeninę pažangą.(veiklos sritis – asmenybės ūgtis) | 8.1.1. PUPP, VBE ir TB DP egzaminų rezultatai išlieka stabilūs. | 8.1.1.1. PUPP šalies vidurkį pasiekusių mokinių dalis yra ne mažesnė nei: lietuvių k. ir literatūros – 70 proc., matematikos – 70 proc.8.1.1.2. PUPP lietuvių k. ir literatūros pagrindinį mokymosi pasiekimų lygį (įvertinti 6–10 balų) pasiekė ne mažiau kaip 80 proc. mokinių, matematikos – 70 proc. mokinių.8.1.1.3. Lietuvių k. ir literatūros PUPP pažymių vidurkis yra ne mažesnis nei 7,0, matematikos – 6,5.8.1.1.4. Tris ir daugiau VBE išlaikiusių abiturientų dalis yra ne mažesnė nei 90 proc.8.1.1.4. Lietuvių k. ir literatūros VBE įvertinimų vidurkis ne mažesnis nei – 55, matematikos – 42, IT – 33. 8.1.1.5. Visų VBE įvertinimų vidurkis – ne mažesnis nei 55, VBE darbų įvertinta nuo 86 iki 100 – ne mažiau kaip 19 proc.8.1.1.6. STEM mokslų egzaminus pasirinkusių mokinių dalis yra ne mažesnė nei: chemijos – 15 proc., IT – 24,5 proc., fizikos – 14,5 proc. 8.1.1.7. TB DP egzaminų balų suma yra ne mažesnė nei 30, egzaminų pažymių vidurkis – ne mažesnis nei 4,9. |
| 8.1.2. Sukurtas ir įdiegtas įtraukiojo ugdymo modelis. | 8.1.2.1. Sukurtas įtraukiojo ugdymo modelis.8.1.2.2. Suburta darbo grupė, koordinuotas modelio diegimas gimnazijoje 2024 m.8.1.2.3. Pagerėja mokinių lankomumas ne mažiau kaip 5 proc.8.1.2.4. Inicijuota miesto pedagogų apskritojo stalo diskusija „Įtraukusis ugdymas mokykloje“. Pristatyta gimnazijos patirtis. |
| 8.1.3. Užtikrinta formaliojo ir neformaliojo ugdymo sinergija. | 8.1.3.1. Organizuota atvirų durų diena, kurioje miesto įstaigos, įgyvendinančios NVŠ, gimnazijos mokiniams pristato įgyvendinamas programas.8.1.3.2. NVŠ veikloje dalyvaujančių mokinių dalis – ne mažesnė nei 75 proc., mokinių, lankančių būrelius gimnazijoje, – ne mažesnė nei 70 proc. |
| 8.2. Stiprinant gabių mokinių ugdymą, pasirengti pilotuoti TB pagrindinio ugdymo programą.(veiklos sritis – ugdymas(is)) | 8.2.1. Sėkmingai pilotuota TB pagrindinio ugdymo programa. | 8.2.1.1. Parengti visi dokumentai, reikalingi TB pagrindinio ugdymo programai įgyvendinti.8.2.1.2. Inicijuotas ir organizuotas mokytojų susitikimas su šalies mokyklomis, įgyvendinančiomis TB pagrindinio ugdymo programą.8.2.1.3. Inicijuota ir organizuota mokytojų, pilotuojančių TB pagrindinio ugdymo programą, patirties sklaidos diena. |
| 8.3. Stiprinti STEAM ugdymą.(veiklos sritis – ugdymas(is)) | 8.1.3. Padidėjęs STEAM mokslų populiarumas. | 8.1.3.1. Įgyvendintos visos suplanuotos veiklos, patvirtinančios Patyrusios STEM mokyklos ženklą.8.1.3.2. Įgyvendintas STEM-STEAM-STREAM planas. 8.1.3.3. Inicijuota ir pasirašyta bendradarbiavimo sutartis su Vilniaus universiteto Šiaulių akademijos STEAM centru.8.1.3.4. STEAM veiklose dalyvauja ne mažiau kaip 85 proc. mokinių. |
| 8.4. Stiprinti vadovų, mokytojų ir švietimo pagalbos specialistų lyderystę ir kolegialų mokymąsi. (veiklos sritis – lyderystė ir vadyba) | 8.4.1. Pagerėja vadovų, mokytojų ir pagalbos specialistų kompetencijos. | 8.4.1.1. Įdiegta ir įgyvendinama kokybės vadybos sistema: parengta Šiaulių Didždvario gimnazijos veiklos kokybės įsivertinimo ataskaita, Šiaulių Didždvario gimnazijos veiklos tobulinimo ir stebėsenos planas.8.4.1.2. Siekiant užtikrinti ugdymo kokybę, atliktas gimnazijos veiklos kokybės įsivertinimas tema „Pasiekimai ir pažanga“ (rodiklis „Mokyklos pasiekimai ir pažanga“).8.4.1.3. Tęsiamas ilgalaikės kvalifikacijos tobulinimo programos „Atnaujinto ugdymo turinio įgyvendinimas gimnazijoje“ įgyvendinimas.8.4.1.4. Įgyvendintas gimnazijos „Kolega kolegai“ modelis: ne mažiau kaip 20 proc. mokytojų veda integruotas pamokas; ne mažiau kaip 30 proc. mokytojų veda pamokas kitose edukacinėse erdvėse; inicijuotas atvirų pamokų vedimas ir stebėjimas – ne mažiau kaip 25 proc. mokytojų per pusmetį veda pamokas miesto mokytojams ir ne mažiau kaip 25 proc. per pusmetį stebi miesto mokytojų pamokas; organizuoti ne mažiau kaip du renginiai, kuriuose gimnazijos ir miesto pedagogai, vadovai pristato gerąją patirtį.8.4.1.5. Pasirengta ir nuosekliai vykdoma kvalifikuotų pedagogų pritraukimo strategija.8.4.1.6. Sistemingai dalyvaujama TŪM veiklose: dalyvauta ne mažiau kaip 80 proc. TŪM renginių. |
| 8.4.2. Pagerėjęs gimnazijos pedagogų ir miesto kultūros įstaigų bendradarbiavimas. | 8.4.2.1. Įgyvendinant kultūrinį ugdymą, įdiegta Šiaulių Didždvario gimnazijos ir miesto kultūros įstaigų ilgalaikių partnerysčių strategija. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Užsitęsęs gimnazijos naujojo pastato remontas. |

 Savivaldybės administracijos Švietimo skyriaus siūlymas:

 **Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

 Siūlome gimnazijos direktoriaus veiklą vertinti labai gerai. Gimnazijoje vykdomi procesai yra savalaikiai, pasiekti rezultatai puikūs ir vadovo atliekamos funkcijos nepalieka abejonių dėl tokio vertinimo.

Gimnazijos tarybos pirmininkas \_\_\_\_\_\_\_\_\_\_\_\_\_\_ Simonas Strelcovas 2023-02-14

 (parašas)

**11. Įvertinimas, jo pagrindimas ir siūlymai:**

 Šiaulių Didždvario gimnazijos direktoriaus Vitalio Balsevičiaus 2023 metų veiklos užduotys įvykdytos laiku ir viršyti kai kurie sutartiniai vertinimo rodikliai, švietimo įstaigos veiklos administravime pasiekta žymiai geresnių rezultatų, pagerinta švietimo įstaigos veikla, labai gerai atliktos pareigybės aprašyme nustatytos funkcijos: pagerinti mokinių mokymosi pasiekimai (viršyti savivaldybės rodikliai – pagrindinio ugdymo pasiekimų patikrinimo metu lietuvių kalbos ir literatūros pagrindinį mokymosi pasiekimų lygį pasiekė 89,6 proc. mokinių, matematikos – 80,8 proc. mokinių; pagrindinio ugdymo pasiekimų patikrinimo matematikos, lietuvių kalbos ir literatūros įvertinimų vidurkiai aukštesni už šalies ir Šiaulių miesto vidurkius; išaugo valstybinių brandos egzaminų, išlaikytų aukštesniuoju lygiu (86–100 balų), mokinių dalis (iki 18,2 proc.); padidėjo gamtos mokslus ir IT pasirinkusių mokytis ir laikyti valstybinius brandos egzaminus mokinių dalis).

 Gimnazijoje išplėtota pedagoginės patirties sklaida – mokytojai vedė atviras ir integruotas pamokas, dalyvavo ir patys rengė pranešimus forumuose, konferencijoje. Didelis dėmesys skirtas pasirengimui diegti atnaujintą ugdymo turinį – 95 proc. gimnazijos pedagogų tobulino kompetencijas įtraukiojo ugdymo, atnaujinto ugdymo turinio metodikų taikymo, komandinio darbo tematika.

 Išplėtota tarptautinė projektinė veikla, inicijuotas pasirengimas vykdyti pagrindinio ugdymo tarptautinio bakalaureato programą, sustiprinta partnerystė su Vilniaus universitetu.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2024-02-19

Švietimo skyriaus vedėja (parašas)

Šiaulių miesto meras \_\_\_\_\_\_\_\_\_\_\_\_\_\_ Artūras Visockas 2024-02-19

 (parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių Didždvario gimnazijos direktorius \_\_\_\_\_\_\_\_\_\_\_\_\_\_ Vitalis Balsevičius 2024-02-23

 (parašas)